ИЗВЈЕШТАЈ О РАДУ ПРЕДСЈЕДНИКА ОПШТИНЕ У ОСТВАРИВАЊУ ФУНКЦИЈЕ ЛОКАЛНЕ САМОУПРАВЕ У ПЕРИОДУ ЈАНУАР-ДЕЦЕМБАР 2018. ГОДИНЕ

Андријевица, 02. 2019.године

ПРЕДСЈЕДНИК ОПШТИНЕ

Извјештај о раду сачињен у складу са одредбама Закона о локалној самоуправи којим је

утврђено да предсједник општине једном годишње подноси Скупштини и грађанима, а за пренесене и повјерене послове Влади Црне Горе, Извјештај о свом раду и функционисању локалне самоуправе.

Овај Извјештај састоји се од података о реализованим задацима и активностима органа и служби, односно преглед послова које је реализовала локална управа у 2018. години. Извјештај обухвата стање у појединим областима, са приједлогом мјера, преглед управних поступака, капиталне инвестиције, начин трошења буџетских средстава.

У Извјештају је урађена анализа рада сваког органа, службе и самосталних реферата, како би се створила јасна и пoтпунија слика о оствареним резултатима рада Локалне управе. Овдје треба напоменути да је Извјештај састављен на основу података достављених Предсједнику Општине, од стране старјешина органа и главног администратора, са приједлогом мјера за унапређење рада Локалне управе.

Извјештај о раду представља обједињене информације и податке о раду Предсједника Општине, реализованим задацима и обавезама служби у 2018. години, преглед управних поступака код надлежних државних органа, реализоване активности које су потекле од важећих локалних старатешких планова и планова развоја, припреме нацрта одлука и других прописа и законских аката. Предсједник је у претходној години био предлагач више одлука, које су од виталног значаја за функционисање локалне самоуправе и које су усвојене од стране Скупштине. Овом приликом Извјештај је рађен у у складу са Планом и Програмом рада Скупштине, у складу са Стратешким планом развоја Општине, Програмом уређења простора, локалним акционим планом, у коначном послови и задаци који су значили испуњење обавеза Локалне управе у складу са законима и осталим позитивним прописима Црне Горе.

У 2018. години, реализација буџета је износила 98,87% што је омогућило функционисање свих служби, установа, јавних предузећа, спортских организација и других субјеката који се финансирају из средстава буџета општине Андријевица. Финансијски циљеви су у потпуности остварени, успостављена је стабилна финансијска одрживост и све планиране обавезе су на вријеме извршаване према корисницима буџета.

У 2018. години, са становишта реализације буџетских прихода и буџетских расхода, буџета општине Андријевица, може се оцијенити као успјешна. Буџет је у 2018. години ,планиран у износу од 2.570,345,40 еура а остварен у износу од 2.074.741,75 еура, док су пренесена средства за 2019. годину, 466.543,30.еура и наведена средства се налазе на жиро рачуну Локалне управе.

Из капиталног буџета општине Андријевица у 2018. години, утрошено је 520.876,73 за реализацију капиталних пројеката и то: Локални путеви 178.365,12. За потребе градског водовода ,,Кркори” из буџета Општине је издвојено 46.447,97; За побољшање водоснабдијевања на сеоском подручју Општине, утрошено је 25.299,00 еура. Уређење градског језгра 60.161,62 еура. Улична расвјета 9.092,17 еура. У циљу реконструкције старих стамбених зграда и повећања њихове енергетске ефикасности, утрошено је 25.000,00 еура.

За мини хидроелектрану на градском водоводу, из буџета Општине издвојено је 113,000,00. Комуналног предузећа и стварања услова за бољи и ефикаснији рад издвојена су средства у износу од 15.000,00 еура за набавку опреме; Изградња обалоутврде ичишћење спрудова 29.226,86.еура.

Поред редовног финансирања корисника буџета, јавних предузећа чији је оснивач општина Андријевица, из буџета Општине, финансиране су и Невладине организације, спортски клубови, културне манифестације а у оквиру социјалне политике, пружана је и подршка помоћи породицама и појединцима тешког материјалног стања, старијим и изнемоглим лицима, дјеци и омладини са сметњама у развоју, као и осталим категоријама лица у стању социјалне потребе.

Поред наведене подршке овдје треба истаћи и подршку старим и изнемоглим лицима кроз пројекат ,,Помоћ у кући-геронто домаћице“у сарадњи са Црвеним крстом Андријевица.

Посебна нам је част и задовољство да истакнемо чињеницу да је Локална управа посвећена развоју спорта, и анимацији дјеце и омладине , да се иста окрену спорту као здравом начину живота.У прилог овој чињеници је и доказ да је Локална самоуправа уз помоћ Владе, изградила спортски терен у кругу Дома културе у Андријевици и на тај начин поред спортског терена за мали фудбал у близини некадашњег објекта касарне ,проширила капацитете за бављењем спортом. Посвећеност Локалне управе да се у континуитету подржавају спортски клубови, говори и чињеница да је Рукометни клуб из наше средине, члан Прве црногорске лиге у рукомету, те да је високо рангиран и учествује у трци за највиши пласман у лиги.

Ради повећања и побољшања капацитета службеника, исти су похађали семинаре, радионице и курсеве на којима се вршила обука намјештеника а све у циљу бржег и квалитетнијег обављања послова.

Јавност у раду Предсједника Општине у извјештајном периоду, остварена је у скалду са Законом о локалној самоуправи, што је подразумијевало објављивање свих важнијих докумената на сајту Општине. Такође, јавност рада је тестирана огромним бројем захтјева од старане НВО сектора на које је и одговарано у законском року. Овдје посебно истичем чињеницу на коју сам и лично поносан, да је Општина Андријевица међу три општине у Црној Гори, која је у законском року одговорила на све захтјеве у складу са Законом о приступу информацијама, и да смо као такви и препознати код НВО сектора и других физичких и правних лица, која су захтијевала од органа Локалне управе одређене информације и податке.

У оквиру редовних послова Предсједник општине је одржао више састанака са представницима Владе, премијером Душком Марковићем, министрима Владе Црне Горе,као и представницима Међународних организација које дјелују на територији Црне Горе.

Прошле године, нашу општину су посјетили министри културе: Александар Богдановић, министар одбране Предраг Бошковић, министар пољопривреде Милутин Симовић и министарка Јавне управе Сузана Прибиловић као и директор Фонда ПИО Душан Перовић.

Поред наведеног морам истаћи и одличну сарадњу са руководством и службом Скупштине општине Андријевица , и исказати своје задовољство радом одборника и одборничких клубова, који су својим конструктивним критикама и приједлозима, били корективни елеменат у раду Локалне управе.

На крају истичем да овај мој Извјештај не садржи детаљне ставке о преносу средстава буџетским корисницима, као и начин утрошка ових средстава. Детаљнији Извјештај о реализацији буџетских средстава и њиховом утрошку, грађанима и одборницима, биће презентован кроз Одлуку о завршном рачуну буџета општине Андријевица, који ће се разматрати у наредном периоду, када ова тачка буде на дневном реду Скупштине општине Андријевица.

ПРЕДСЈЕДНИК ОПШТИНЕ

ГЛАВНИ АДМИНИСТРАТОР

Овај извјештај Главног администратора сачињен је у складу са његовим надлежностима а односи се на област и дjелокруг рада Локалне самоуправе, њеном организацијом, руковођењем и координацијом рада.

Законом о локалној самоуправи, Статутом општина Андријевица, Одлуком о организацији и начину рада локалне самоуправе, прописано је да Главни администратор кординира рад органа локалне самоуправе се о законитости, ефикасности и економичности њиховог рада, даје стручна упутства и инструкције о начелу поступања у вршењу функција, даје мишљење на акт о унутрашњој организацији и систематизацији послова органа локалне самоуправе и служби и врши друге послове у складу са законом и Статутом. Главни администратор има овлашћење другостепеног органа у управним стварима из надлежности Општине. Овдје треба напоменути да су организација посла и начин рада Локалне самоуправе утврђени Одлуком о организацији и начину рада локалне самоуправе, којом су образовани органи и утврђена њихова надлежност, односно дјелокруг послова.

Основни послови Главног администратора сходно Закону о локалној самоуправи су одлучивање у другостепеном поступку, по жалби правних и физички лица у управном поступку, када се одлучује о њиховим правима и обавезама, гдје се врши контрола законитости и ефикасности у раду Локалне самоуправе, у погледу доношења мериторних одлука приликом примјене позитивних и законских прописа Црне Горе. Контрола у законитости се спроводила у сљедећим областима: Област одржавања комуналног реда; Поступцима издавања рјешења за постављање привремених објеката, поступцима издавања рјешења код пореза на непокретности, пореза на фирму, локалних комуналних такси и такси на држање игара на срећу, стамбених односа, коришћења градског грађевинског земљишта. ,,Закона о слободном приступу информацијама и другим областима из надлежности рада Локалне самоуправе. У управним споровима Главни администратор је одлучивао и по пресудама Управног суда ради поништења првостепеног рјешења.

Послове кординације рада органа Локалне управе и служби Главног администратора обавља се на тај начин што се преко састанака и свакодневне комуникације са старјешинама органа, разматрају питања од значаја за функционисање Локлане управе.

Поступак управног рјешавања у другостепеном поступку води се у складу са Законом о управном поступку, као и примјеном процесних одредби прописаних појединим материјално- правним прописима .

У 2018. години, Главном администратору је поднијето 13 жалби на рјешења првостепеног органа. По свим жалбама је поступљено и донијете одговарајуће одлуке у законском року. Од наведеног броја, Главни администратор је одбио све жалбе. Против једног рјешења Главног администратора изјављена је тужба Управном суду Подгорица, а односи се на предмет издавања водних услова за изградњу сеоског водовода у селу Трешњево засеок Чоеча глава.

Наведени предмет се још увијек налази код Управног суда и по истом није донесена одлука од стране овог суда.

Из наведеног се може закључити да су одлуке првостепених органа биле донесене у складу са законом, што потврђује и професионалну и стручну оспособљеност доносилаца првостепених рјешења.

По захтјевима за слободан приступ информацијама ,Главном администратору је достављено 7 захтјева, а на исте је позитивно одговорено у законском року.

Секретаријат локалне управе и Главни администратор су сачињавали листу службеника који су присуствовали дообуци на разним семинарима и радионицама ради њихове едукације и повећања ефикасности у раду. На захтјев руководећих лица, предузећа и установа чији је оснивач општина Андријевица, а који се односи на примјену законских прописа, доношења одлука, упутстава и других савјетодавних услуга. Главни администратор је давао мишљење и препоруке како да се поступи у конкретној правној ствари.

У складу са законом, овај орган је на захтјев самосталних савјетника давао смјернице и упутства како поступити у конкретним управним стварима и на који начини ријешити појединачине управне предмете.

За обављање стручних и административно–техничких послова за потребе Предсједника и Главног администратора, није формирана посебна служба, већ наведене послове по правилу обављао је Главни администратор.

Поред горе наведеног, Главни администратор је обављао и друге послове по наређењу Предсједника, а односе се на давање одговора појединим министарствима, агенцијама и другим стручним службама Владе и Међународних организација.

ГЛАВНИ АДМИНИСТРАТОР